Μπράιαν Ραμπέγιο

Ο Μπράιαν Μαρτίν Ραμπέγιο Μέγια (Bryan Martín Rabello Mella, γενν. στις 16 Μαΐου 1994) είναι Χιλιανός επαγγελματίας ποδοσφαιριστής, ο οποίος αγωνίζεται ως μεσοεπιθετικός για την Ουνιόν Εσπανιόλα.

 Ο Ραμπέγιο έκανε το ντεμπούτο του με την Κόλο-Κόλο εναντίον της Λότα Σβάγκερ στις 7 Οκτωβρίου 2009, σε ηλικία 15 ετών, μπαίνοντας ως αλλαγή στο 36ο λεπτό, στη νίκη με 1-0 για το Κύπελλο Χιλής. Την επόμενη σεζόν, ο Ραμπέγιο έκανε το εντός έδρας ντεμπούτο του στο Κύπελλο Χιλής. Τη ίδια σεζόν, έπαιξε και πάλι ως αλλαγή σε μία νίκη με 4-2 εναντίον της Κουρίκο Ουνίδο. Το ντεμπούτο του στο Κόπα Σουδαμερικάνα πραγματοποιήθηκε στις 25 Αυγούστου εναντίον της Ουνιβερσιτάριο ντε Σούκρε, ως αναπληρωματικός στη νίκη με 3-1 στο Εστάδιο Μονουμεντάλ. Λόγω του τραυματισμού του κολομβιανού Μακνέλι Τόρες, ο προπονητής Ντιέγο Κάνια επέλεξε να ξεκινήσει στο βασικό σχήμα τον Ραμπέγιο κατά τη διάρκεια των τελευταίων αγώνων της ομάδας. Οι εντυπωσιακές επιδόσεις του προσέλκυσαν το ενδιαφέρον πολλών συλλόγων της Ευρώπης. Στις 5 Δεκεμβρίου 2010, στον τελευταίο αγώνα της Πριμέρα Ντιβιζιόν Χιλής 2010, ο Ραμπέγιο σημείωσε το πρώτο γκολ του για την ομάδα, στο 50ο λεπτό μία εντός έδρας νίκης με 4-2. Ο Ραμπέγιο υπέγραψε συμβόλαιο με τη Σεβίλλη, που επιβεβαιώθηκε από τον Μίτσελ και ξεκίνησε να παίζει στη δεύτερη ομάδα, τη Σεβίγια Ατλέτικο. Σκόραρε στο ντεμπούτο του με την πρώτη ομάδα, σε έναν αγώνα προετοιμασίας εναντίον της ΟΔ Ροτένια. Στις 3 Δεκεμβρίου 2012, έκανε το επίσημο ντεμπούτο του με την πρώτη ομάδα εναντίον της Ρεάλ Βαγιαδολίδ στην Πριμέρα Ντιβισιόν ως αλλαγή στο πρώτο ημίχρονο, αντικαθιστώντας τον Σισίνιο στο 27ο λεπτό. Από τη Σεβίλλη δόθηκε με δανεισμό, κατά σειρά, στις: Ντεπορτίβο δε Λα Κορούνια, ΦΚ Λουκέρνη και ΚΝ Λεγανές. Στις 7 Ιουλίου 2017, υπέγραψε στη Σάντος Λαγούνα με ελεύθερη μεταγραφή. Την 1η Ιανουαρίου 2017, δόθηκε με μονοετή δανεισμό στην Κλουμπ Ουνιβερσιδάδ Νασιονάλ. Την 1η Ιουλίου 2018, δόθηκε με μονοετή δανεισμό στη Λόμπος ΜΟΑΠ.Στις 20 Αυγούστου 2019, υπέγραψε στην ΚΝ Ουνιβερσιδάδ δε Κονθεπθιόν.Στις 5 Φεβρουαρίου 2020, υπέγραψε συμβόλαιο 1,5 έτους με τον Ατρόμητο. Ο Ραμπέγιο έχει αγωνιστεί στις «μικρές» Εθνικές Χιλής U17 και U20, καθώς και στην Εθνική Χιλής ανδρών. Συμμετείχε με τη Χιλή U17 σε ένα τουρνουά που διοργάνωσε η Ουνιβερσιτάδ Κατόλικα το 2011. Με τη Χιλή U20 έπαιξε ένα σημαντικό ρόλο στο Πρωτάθλημα Νέων Νότιας Αμερικής του 2013, παίζοντας σε οκτώ αγώνες και σκοράροντας ένα γκολ από ένα ελεύθερο λάκτισμα εναντίον του Περού, στην ισοπαλία με 1-1, το οποίο ήταν το γκολ που έκρινε την πρόκριση της Χιλής στο Παγκόσμιο Κύπελλο U20 του 2013. Ο Ραμπέγιο έχει δύο συμμετοχές για την Εθνική Χιλής και οι δύο σε φιλικούς αγώνες. Το ντεμπούτο του ήρθε ως αλλαγή σε φιλικό εναντίον του Περού στις 21 Απριλίου 2012. Η δεύτερη συμμετοχή του ήρθε μετά τις εμφανίσεις του στο Πρωτάθλημα Νέων Νότιας Αμερικής του 2013, ξεκινώντας βασικός στον φιλικό αγώνα εναντίον της Αιγύπτου στις 8 Φεβρουαρίου 2013, όπου αντικαταστήθηκε στο ημίχρονο. Κόλο-ΚόλοΠρωτάθλημα Χιλής: 2009 ClausuraΣεβίλληΓιουρόπα Λιγκ: 2013-14Σάντος ΛαγκούναΠρωτάθλημα Μεξικού: Clausura 2018 Καμπεόν ντε Καμπεόνες: 2015 Προφίλ Μπράιαν Ραμπέγιο στο BDFutbol Μπράιαν Ράμπελο στις ομάδες ποδοσφαίρου Προφίλ στο transfermarkt.com